Odense Adresse-Contoirs Efterretninger, 1847-01-20
J det sidst udkomne Nr. af Augsb. Allg. Zeit. - hedder det i Kbhposten - findes et Par Correspondentser om danske Forhold, som i Eventyrlighed endnu overgaae Alt, hvad Man hidtil har hørt, og aabenbart gaae ud paa at holde Folk i Aande, nu da den stænderske Agitation er ophørt. J den Ene hedder det, at det danske Parti skulde have tilraadet Kongen at tage Embedsmændene i Hertugdømmerne i Eed paa det aabne Brev og afsætte alle dem, som ere mistænkte for Utilfredshed med de nyere Forholdsregler. Man skulde altsaa tænke paa at afskedige den hele Embedsstand i begge Hertugdømmer, et saa urimeligt Foretagende, at det ikke engang kan være faldet enkelte Ultrapatrioter, og endnu mindre den forsigtige Regjering ind. - J en anden Correspondents findes nogle yderst skarpsindige Kombinationer af det aabne Brev med et 1839 udkommet Skrift af en russisk Statsmand Goldmann: "die enropäische Pentarchi." Det aabne Brev, siger den skarpsindige Correspondent, indrømmer Muligheden af at enkelte Partier af Holsteen ved Arvefølgen kunde blive adskilte fra det Øvrige, hvoraf den danske Krone forbliver i Besiddelse. J det omtalte Skrift af Goldmann hedder det nu, at Rusland kunde behøve en Havn i Østersøen og mulig ved venskabelig Overeenskomst komme i Besiddelse af Christiansø. Vistnok kunde en Havn i Hertugdømmet Holsteen være fordeelagtigere, men derpaa kunde Man ikke tænke saalænge Holsteen hørte til det tydske Forbund. Heraf slutter nu Correspondenten, at Kiel skulde være bestemt til en russisk Havn. En mærkværdig Slutning, forudsat nemlig at det omtalte Skrift virkelig skulde være et officielt Manifest, saa siger det jo netop det Modsatte af hvad Correspondenten vil udlede deraf, at Rusland ikke kan faae en holsteensk Havn, fordi Holsteen hører til Forbundet. Corresp. indskyder kun det efter hans Mening naturlige Mellemled, at Danmark altsaa i Forbindelse med Rusland vil kunne løsrive det hele Holsteen eller dog enkelte Stykker, deraf fra Forbundet, i hvilket Tilfælde det af Hr. Gold mann udtalte Ønske kunde blive opfyldt. Man kan beklage, at Correspondentens Fiction altfor tydelig lader sin Hensigt mærke til at den skulle kunne finde Tiltro. Stændervalget for det 10de Kjøbstaddistrikt sluttedes den 15 de, i Nykjøbing (paa Falster). Brændeviinsbrænder J. Sidenius gjenvalgtes til Deputeret, med 70 St., Kjøbmand P. M. Wulff blev Suppleant, med 53 St. Af Distriktets 180 Valgberettigede havde 98 givet Møde. Hr. Sidenius, hvem hans Medborgere nu 3die Gang have viist den Tillid, at vælge ham til deres Repræsentant i Stændersalen, modtog Valget og erklærede, at han fremdeles, som hidtil, vilde afgive sit Raad i liberal Retning. Hr. Wulff, der erklærede, at han hyldede de samme Anskuelser som den Deputerede, modtog ligeledes Valget. "Vi have ved en tidligere Leilighed - hedder det i "Fædrelandet. - sagt om General-Land- og Søkrigscommissariatet, at General-Land- og Søkrigscommissairerne burde høre som Sectionschefer under det Collegium, hvorunder Udskrivningsvæsenet henhører (Cancelliet), og ved Forhandlingen af alle didhen hørende Sager have Sæde og Stemme i Collegiet", Nu, da denne Post for Kongeriget er bleven ledig, gjentage vi denne bemærkning, for at henlede Opmærksomheden paa en, som os synes, væsentlig Forbedring. Man begriber ikke let Aarsagen, hvi denne ene af alle Centralbestyrelser skal forblive i Odense. Jhvor passende og ønskeligt det maaskee kunde være, at den hele Centralregiering var der, saa kan det vist ikke være til Gavn, at en saa uselvstændig Deel af denne bringes derhen, en Green af Bestyrelsen, der i de vanskeligste Tider, hvor der er mindst Tid at spilde, bør kunne træde i øieblikkelig Virksomhed. Det er jo klart, at enten maa Cancelliet, hvorunder Udskrivningen er henlagt, have ligesaa fuldstændige Oplysninger og Udskrivningsforholdene, som General-Land- og Søkrigscommissairen, i saa Fald behøves han ikke; eller det maa gjøre Forespørgsel, indhente Erklæringer o. s. v., hvilket da meget besværes ved Afstanden, ja ved Fredsbrud kan blive gjort ganske umuligt. Som bekjendt have de Collegier, der bestyre Forsvarsvæsenet, ogsaa en Deel at afgjøre med denne Embedsmand; heri ligger en Aarsag mere til at drage ham nærmere til Centralregjeringen.